Buk Song
DEVIT I RAITIM DISPELA SONG. YU KEN I SINGIM LONG NEK “MERI DIA BILONG SAN I KAMAP”. EM BILONG MAN I BOSIM MUSIK.
1God bilong mi, God bilong mi, long wanem as yu lusim mi?
Long wanem as Yu stap longwe na Yu no sevim mi
na Yu no harim kraikrai i hevi tumas bilong mi?
2God bilong mi, long san mi kraikrai long Yu, tasol Yu no bekim;
long nait tu, tasol mi no lukim bel isi.
3Tasol Yu sindaun king antap tru na Yu i stap holi tumas;
ol Israel i save litimapim nem bilong Yu olsem.
4Ol tumbuna bilong mipela i putim trastim bilong ol long Yu;
ol i trastim Yu, na Yu bin sevim ol.
5Ol i singaut long Yu na Yu sevim ol;
ol i trastim Yu na ol i no kisim sem.
6Tasol mi olsem wanpela liklik snek insait long graun; mi samting nating tumas.
Olgeta manmeri ol i lap long mi na tok baksait long mi,
na ol i hetim mi na les nogut tru long mi.
7Taim ol manmeri i lukim mi ol i rabisim mi;
ol i sutim tang long mi, na ol i tromoi het bilong ol.
8Ol i tok olsem, “Em i save trastim BIKPELA, orait larim BIKPELA i ken i helpim em.”
Na ol i tok, “Em i save amamas long BIKPELA, orait larim BIKPELA i ken i sevim em.”
9Tasol Yu kamapim mi long bel bilong mama bilong mi,
na Yu pasim mi long susa bilong em bai mi stap aninit long lukautim bilong Yu.
10Taim mama i karim mi pinis mi i stap long han bilong Yu;
mi stap yet long bel bilong mama na Yu i stap God bilong mi.
11Plis, Yu no ken i stap longwe long mi,
long wanem, trabel i stap klostu na i no gat wanpela i stap bilong helpim mi.
12Ol planti bulmakau man i raunim mi;
ol strongpela bulmakau man bilong Basan i raunim mi long olgeta hap.
13Ol laion i bikmaus na i brukim nabaut abus bilong ol,
em ol i opim maus bilong ol bilong bagarapim mi.
14Mi stap olsem wara i kapsait long graun,
na olgeta skru bilong bun bilong mi i lus.
Bel bilong mi i malumalu olsem gris bilong kandel;
em i wara pinis insait long mi.
15Strong bilong mi i drai pinis,
na tang bilong mi i pas long maus;
Yu slipim mi long rot bilong i dai.
16Ol dok i raunim mi,
ol planti man nogut i raunim mi long olgeta hap;
na ol i sutim han lek bilong mi.
17Ol bun bilong mi i ples klia;
na ol manmeri i lukluk long mi na ol i amamas long mi bagarap.
18Ol i skelim klos bilong mi i go kam namel long ol yet
na ol i pilai satu bilong kisim laplap bilong mi.
19Tasol Yu, BIKPELA, plis Yu no ken i stap longwe long mi.
Yu helpim bilong mi, plis kam hariap na helpim mi.
20Sevim mi bai ol i no ken i bagarapim mi long sod,
sevim dispela laip bilong mi bai ol strongpela dok i no ken i winim mi.
21Kisim bek mi long maus bilong ol laion.
Yu sevim mi na mi no bagarap long hon bilong ol wel bulmakau.
Yu bin harim prea bilong mi na mi no bagarap long hon bilong ol wel bulmakau!
22Mi bai autim nem bilong Yu long ol brata bilong mi,
long bung bilong lain bilong mi bai mi litimapim nem bilong Yu.
23Yupela i pret long BIKPELA, yupela litimapim nem bilong Em!
Givim biknem long BIKPELA, yupela ol lain bilong Jekop!
Onarim Em, yupela ol lain bilong Israel!
24Long wanem, Em i no givim baksait long man i kisim bagarap na Em i no tingim safa bilong em i samting nating,
na Em i no hait i stap long em, nogat, Em harim kraikrai bilong em bilong kisim helpim.
25Yu yet Yu as bilong lotu bilong mi long bikpela bung bilong manmeri;
long ai bilong ol manmeri i pret long Yu bai mi fulfilim promis bilong mi na wokim ofa.
26Ol rabis manmeri bai kaikai na pulap tru;
ol manmeri i laik bihainim BIKPELA, bai ol i litimapim nem bilong Em.
Mi laik yupela i stap laip oltaim oltaim!
27Ol manmeri bilong olgeta hap bilong dispela graun
bai holim tingting na tanim i kam long BIKPELA,
na ol femili bilong ol kantri nabaut
bai brukim skru long ai bilong Em,
28long wanem, BIKPELA Em i king bilong olgeta hap,
na Em i bosim olgeta lain manmeri bilong dispela graun.
29Ol mani manmeri bilong dispela graun, bai ol i kaikai na lotu long BIKPELA;
olgeta manmeri i save go daun long graun, ol manmeri i no gat strong bilong stopim dai,
olgeta bai brukim skru long ai bilong BIKPELA na lotu long Em.
30Olgeta manmeri i kamap bihain, bai ol i bihainim BIKPELA,
ol jeneresen bihain bai harim stori bilong Em.
31Ol bai tokim ol manmeri i no bon yet long stretpela pasin bilong BIKPELA,
long wanem, long stretpela wok bilong Em yet Em i sevim ol.
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn